PLAN DELA ODDELKA  ZA NABAVO
IN OBDELAVO GRADIVA ZA LETO
2022


Oddelek za nabavo in obdelavo knjižničnega gradiva načrtuje v letu 2022 prirast (iz naslovov nakupa, zamene, darov, obveznega izvoda)  9697 enot in 5500 naslovov knjižničnega gradiva, ter nakup 500 naslovov elektronskih knjig in sicer po vrstah gradiva v sledečem:

	 GRADIVO
	Enote
	Doseganje standarda 
             IFLA:                        
	Naslovi

	Knjižno
	     8477
	               61 %     
	         4500

	Neknjižno 
	       400
	               29  %    
	           340

	Serijske
	       820
	             100 %
	           660

	Vse
	     9697
	
	         5500

	E knjige 
	        400
       
	

	            400
            




Prirast vseh enot (brez e knjig) po načinu nabave:

	      NAKUP
	   DAR….
	  OBVEZNI
	     SKUPAJ

	     7097    73%
	    300     4% 
	    2400   23%  
	   9697 100%




Planirana sredstva glede na povprečno ceno za nakup enot v letu 2022 po vrstah gradiva:

	GRADIVO
	Enote nakupa
	povprečna cena eur/enoto
                                
	  Skupaj  EUR

	Knjižno
	     6700 
	23,00
	      154.100,00

	Neknjižno 
	       200
	20,00
	          4.000,00

	Serijske
	       197
	        102,00
	        20.094,00

	skupaj
	     7097
	25,11
	[bookmark: _GoBack]      178.194,00  

	E knjige
	        400
	34,00
	        13.600,00

	skupaj
	      7497
	25,58
	      191.794,00






Skupna vrednost planiranega nakupa knjižničnega gradiva s planirano povprečno ceno 25,11 EUR za 7097 enot knjižničnega gradiva in 400-ih elektronskih knjig po povprečni ceni 34,00 EUR na portalu BIBLOS ter AUDIBOOK, je 191.700,00 EUR. Planiran prirast dosega 61% IFLINEGA standarda za knjižno gradivo in 29% za neknjižno gradivo.  

Kot skrbniki knjižnice in oznanjevalci kulture smo razpeti med nezadostnim izpolnjevanjem mednarodnih priporočil in standardov prirasta za knjižnice, povezanim s sredstvi za nakup gradiva in višjih pričakovanjem uporabnikov po zadostnem številu izvodov novega gradiva in raznovrstnosti naslovov, k čemur nas zavezuje tudi Dokument nabavne politike knjižnice.    

Nakup je  poglavitni vir pridobivanja gradiva, saj je edini s katerim priteka samo želeno gradivo. S kontinuiranim nakupom novega gradiva lahko smotrno oblikujemo in dopolnjujemo fond po zamislih in potrebah, v skladu s strokovnimi načeli, standardi in predpisi, ki veljajo za oblikovanje zbirke, ob upoštevanju in zadovoljevanju potreb okolja in uporabnikov knjižnice.

Z racionalnim, strokovno podprtim uresničevanjem nabavne politike bo potekalo oblikovanje uravnotežene in kvalitetne knjižnične zbirke, z enakomerno dostopnostjo tudi v mreži vseh enot in oddelkov knjižnice. Vsebinsko bomo z nakupom sledili priporočenim standardom in strukturi uporabnikov knjižnice in okolja, z gradivom  podpirali neformalno izobraževanje in proces vse-življenjskega učenja in osebnostne rasti posameznika. Nakup bo z dopolnjevanjem knjižničnih zbirk po oddelkih zagotavljal ustrezno aktualnost in kakovost,  poskušal ugoditi tudi željam uporabnikov s posebnimi potrebami in sledil ciljem kulturne politike, s poudarkom na širjenju bralne kulture in informacijskem opismenjevanju.
 
V okviru priporočil in standardov načrtujemo 55% naslovov strokovnega in 45% leposlovnega gradiva v osrednji enoti in obratno sorazmerje v ostalih enotah in oddelkih knjižnice. V fond za mlade bomo vključili 30% naslovov letnega prirasta gradiva, kar je v okviru priporočil in standardov za splošne knjižnice. Planiranih je od 75 do 80% naslovov  gradiva v slovenskem jeziku.

Letni načrt nakupa gradiva vključuje za knjižnico  značilne aspekte lokalne skupnosti. Knjižnica je že tradicionalno navezana na Istro in njene zbirke, predvsem domoznanske, ki zajemajo zgodovinsko celotno Istro in, kar zadeva vprašanja italijanske narodne skupnosti, tudi vzhodno Istro ter Kvarner in vsebine, ki se porajajo v zamejstvu. Posebna skrb v okviru nabavne strategije bo zato namenjena dopolnjevanju in nadgrajevanju tekoče domoznanske zbirke in posebnih zbirk, ne glede na kraj izdaje in jezik vsebine ter omogočanju vpogleda v raziskovalno in izdajateljsko dejavnost domoznanskih avtorjev in ustanov, vključno z domoznanskimi vsebinami. 

Nakup bo poleg tiskanega gradiva vključeval ponudbo novih naslovov elektronskih knjig s spletnega portala BIBLOS in AUDIBOOK ter drugih elektronskih virov in baz podatkov (Encyclopedia Britannica, IUS-INFO, FinD-INFO, GVIN.com, Pressreader-portal e-revij in časopisov in drugih za knjižnice brezplačnih elektronskih zbirk in portalov), nekaterih dostopnih za uporabnike tudi od doma s spletne strani knjižnice.

Z nakupom načrtujemo vključevanje novih kvalitetnih vsebin v vse posebne knjižnične zbirke: zbirko referenčnega gradiva, filmsko zbirko, referenčno zbirko s področja bibliotekarstva, zbirko knjig za starše na oddelku za otroke in mladino, glasbeno zbirko, zbirko Memoria patriae, zbirko lažjega branja za otroke, zbirko italijanike…. glede na posebne kriterije, ki jih navajamo v dokumentu nabavne politike knjižnice. 

Prirast gradiva vključuje tudi gradivo  v italijanskem jeziku za zadovoljevanje potreb narodne skupnosti glede na priporočila standardov iz rednih lokalnih sredstev, kot tudi nakup predvsem leposlovnih del v jezikih drugih živečih narodov okolja knjižnice. 

Vzporedno z nakupom bo potekal ažuren vnos bibliografskih zapisov o gradivu v računalniški katalog. V vzajemno bazo bo oddelek prispeval okvirno 340 novih bibliografskih zapisov za knjižnično gradivo, iz vzajemne baze pa prevzel in dopolnil 4800 zapisov. V normativno bazo CONOR s podatki o avtorjih bo oddelek prispeval 100 novih zapisov in razrešil 50 zapisov, ki so v bazi označeni kot duplikati. 

Poleg nabave in obdelave gradiva za knjižnico, oddelek ureja skladišče tekočih serijskih publikacij na Verdijevi in pokriva pripravo naročenih člankov iz skladišča za uporabnike Oddelka za odrasle bralce.

V letu 2022 načrtujemo implementacijo avtomatizacije procesov nabave in izpisov za vse gradivo, ki se bodo odvijali s programsko opremo COBISS 3 nabava in izpisi.

Planiran prirast 9697 enot gradiva (poleg 400-ih elektronskih knjig), bo poleg bibliografskega dela opremljen z vsemi lokalnimi in inventarnimi podatki  povezanimi s segmentom zaloge serijskih in monografskih naslovov, oziroma enot.  Za dokončno pripravo gradiva za izposojo bo vse gradivo opremljeno s potrebnimi etiketami in lastniškimi žigi knjižnice. Gradivo najbolj izpostavljeno obrabi bo zaščiteno s folijo.  Zaloga se bo ažurirala z vsemi dopisi zaradi dokupov, obveznih izvodov,  preusmeritev gradiva. Obdelava bo vključevala razreševanje duplikatov v računalniškem katalogu in implementacijo novosti sistema COBISS.  Vse  novo gradivo bo objavljeno v seznamih novega gradiva na spletni strani knjižnice in razstavljeno z izborom novitet v vitrinah pred izposojo študijskega oddelka.

Oddelek sodeluje pri odpisu izločenega gradiva in načrtuje v letu 2022 odpis 10.000 enot  zastarelega, obrabljenega in neaktualnega gradiva. 

                                       
                                                                                                       Nives Ventin
 Koper, 12.10.2021                                                        Vodja oddelka za nabavo in obdelavo                                      
                                                                                                         
                                                                                                                                 









